Diari Oficial de la Generalitat Valenciana


Sumari del DOGV 375, del 12-05-1986 (1986/806214)

RESOLUCIÓ de 9 d'abril de 1986, de la Direcció General d'Educació Bàsica i Ensenyaments Especials, per la qual es convoca l'activitat de les Escoles Viatgeres.
---------------------------------------------------------------------------------------------------------------------------------------------------------------

### Dades del document

Número de DOGV
:   375

Data del DOGV
:   12-05-1986

Secció del DOGV
:   ALTRES DISPOSICIONS

Número del document
:   1986/806214


Data del document
:   09-04-1986

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 9 d'abril de 1986, de la Direcció General d'Educació Bàsica i Ensenyaments Especials, per la qual es convoca l'activitat de les Escoles Viatgeres.  
Segons que disposa l'Ordre Ministerial de 13 de març de 1986 (BOE núm. 81 de 4 d'abril), que regula les ajudes als alumnes que realitzen l'activitat d'Escoles Viatgeres i en virtut de les competències del Reial Decret 2093/83 de 28 de juliol, aquesta Direcció General ha resolt:   
Primer. Podran sol·licitar ajudes per a participar en el Programa d'Escoles Viatgeres els alumnes que cursen 6é, 7é i 8é en Centres Públics i Privats d'Educació General Bàsica de la Comunitat Valenciana.   
Segon. Els alumnes participants s'integraran en grups en cada un dels quals aniran disset alumnes, acompanyats per un professor del Centre.   
Tercer. Les rutes i el nombre de grups que les recorreran són les que es detallen en l'Annex d'aquesta Resolució.   
Quart. El trajecte de les Rutes s'iniciarà el dimarts de cada setmana, amb l'arribada dels alumnes a la capçalera de Ruta i acabarà el dilluns següent.   
Cinqué. 1. Els Directors dels Centres els alumnes dels quals vulguen participar-hi, enviaran les sol·licituds acompanyades de l'autorització paterna (Annex II) al Servei Territorial d'Educació corresponent, amb indicació dels grups que podrien formar-se i el professorat encarregat d'acompanyar-los.   
2. El termini de presentació de sol·licituds terminarà el 7 de maig de l'any en curs.   
3. En cada Servei Territorial, les sol·licituds presentades seran seleccionades per la Comissió Provincial de Promoció Estudiantil, establerta en l'article 7é. 2 de l'Ordre Ministerial de 6 de març de 1985, per la qual es regula el procediment d'obtenció d'ajudes a l'estudi per al curs 1985/86 (BOE del 16 de març). En qualsevol cas el nombre de sol·licituds seleccionades no sobrepassaran la xifra d'ajudes publicades en cada convocatòria.   
4. Els Serveis Territorials d'Educació trametran els llistats d'alumnes seleccionats a la Direcció General d'Educació Bàsica i Ensenyaments Especials, Servei de Centres, abans del 9 de maig d'enguany, per tal de dictar la Resolució escaient.   
Sisé. En la selecció es tindran en compte les característiques sòcio-econòmiques de la zona en què està ubicat el centre docent, a fi de donar preferència als alumnes amb menys oportunitats de disposar d'unes altres ofertes per raons econòmiques, culturals o ambientals i en aquest sentit tindran preferència els alumnes que provenen de zones rurals, cinyells perifèrics o suburbials i zones d'acció educativa preferent.   
Seté. Les ajudes comprendran tots els aspectes relacionats amb els articles 9é i 10 de l'Ordre del Ministeri d'Educació i Ciència de 13 de març (BOE núm. 81 de 4 d'abril).   
Vuité. 1. Cada grup d'alumnes participants haurà d'enviar del recorregut de la ruta i en un termini màxim de tres mesos des que acabe, una Memòria d'avaluació (per duplicat) a la Direcció General d'Educació Bàsica i Ensenyaments Especials.   
2 La Memòria d'avaluació, constarà dels apartats següents:   
a) Objectius realitzats Recollirà els objectius de l'Escola Viatgera, les característiques del grup, les activitats programades per endavant i els mitjans d'avaluació dels resultats.   
b) Diari: on es reflectirà el modus seqüència, el desplegament de les activitats i l'adequació amb els objectius proposats.   
c) Avaluació dels resultats. Reflectiran no sols els coneixements adquirits pel grup durant el desplegament de l'Escola Viatgera, sinó també i molí fonamentalment les actituds suscitades en els alumnes pel contacte amb altres cultures, la capacitat per a participar en la vida de les Comunitats visitades i el nivell d'anàlisi crítica i l'elaboració d'alternatives davant els problemes locals assolit pel col·lectiu.   
València, 9 d'abril de 1986. -El Director General d'Educació Bàsica i Ensenyaments Especials: Baltasar Vives i Moncho.   
ANNEX I  
Distribució de grups de la Comunitat Valenciana que participen en  
el programa d'Escoles Viatgeres  
Ruta Núm de Grups  
Andalusia 3  
Canàries 1  
La Rioja 3  
Galícia 1  
País Basc 1  
Saragossa 2  
Astúries 2  
Cantàbria 2  
Toledo 3  
Salamanca 2  
Sòria 3  
Navarra 3  
Càceres 3  
Madrid 3  
Múrcia 3  
Total 35  
Alumnes 595  
Veure annex